Občina Zagorje ob Savi na podlagi 44.b člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE in 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ in 14/23- odl. US in [84/23](http://www.uradni-list.si/1/objava.jsp?sop=2023-01-2570) – ZDOsk-1; v nadaljevanju: ZZDej) in 4. člena Odloka o podelitvi koncesije za opravljanje javne službe v osnovni zdravstveni dejavnosti na področju pediatrije v Občini Zagorje ob Savi (Uradni list RS, št. 126/23) objavlja

**JAVNI RAZPIS**

**za** **podelitev koncesije za opravljanje** **javne službe v osnovni zdravstveni dejavnosti na primarni ravni na področju pediatrije v Občini Zagorje ob Savi**

1. **ŠTEVILKA IN DATUM KONCESIJSKEGA AKTA:** 007-8/2023 z dne 7.12.2023
2. **KONCEDENT:** Občina Zagorje ob Savi, Cesta 9. avgusta 5, 1410 Zagorje ob Savi (v nadaljevanju: občina ali koncedent).
3. **PREDMET JAVNEGA RAZPISA:** Predmet javnega razpisa je podelitev koncesij za opravljanje javne službe v osnovni zdravstveni dejavnosti na področju pediatrije v Občini Zagorje ob Savi.
4. **VRSTA, OBMOČJE IN PREDVIDEN OBSEG OPRAVLJANJA PROGRAMOV ZDRAVSTVENE DEJAVNOSTI:** Koncedentpodeljuje koncesiji za izvajanje javne službe v osnovni zdravstveni dejavnosti na področju pediatrije v Občini Zagorje ob Savi. Obseg podelitve koncesije:

* 1,00 program pediatrije
* 1,00 program pediatrije.

Naročnik bo za koncesiji izdal odločbo na podlagi tega razpisa.

Ponudnik lahko pri posameznem razpisanem programu zdravstvene dejavnosti prijavi le enega nosilca zdravstvene dejavnosti, ki bo opravljal zdravstvene storitve, ki so predmet koncesije.

1. **ZAČETEK IN ČAS TRAJANJA KONCESIJE:** Koncesijsko razmerje se sklepa za določen čas 15 let, šteto od dneva začetka opravljanja programa zdravstvene dejavnosti. Koncesionar je dolžan začeti opravljati koncesijsko dejavnosti najkasneje v roku 1 meseca od sklenitve pogodbe z Zavodom za zdravstveno zavarovanje Slovenije, sicer se mu koncesija odvzame z odločbo.
2. **NAČIN DOSTOPA DO RAZPISNE DOKUMENTACIJE:** Javni razpis je v skladu z ZZDej objavljen na spletni strani Zagorje ob Savi ([<http://www.zagorje.si>](http://www.zalec.si)) in na portalu javnih naročil.
3. **NASLOV, ROK IN NAČIN PREDLOŽITVE PONUDBE:** Ponudbo za razpisani program zdravstvene dejavnosti tega javnega razpisa je potrebno nasloviti na: Občina Zagorje ob Savi, Cesta 9. avgusta 5, 1410 Zagorje ob Savi.

Ponudbo se lahko posreduje po pošti, kot priporočeno pošiljko, ali se jo odda osebno v zaprti ovojnici v vložišču Občine Zagorje ob Savi – pisarna št. 113 in 114 v 1. nadstropju, Cesta 9. avgusta 5, 1410 Zagorje ob Savi, v poslovnem času, ki je: v ponedeljek, torek in četrtek od 8.00 do 15.00 ure, v sredo od 8.00 do 17.00 ure in v petek od 8.00 do 13.00 ure.

Na zadnji strani ovojnice mora biti naveden ponudnik, na sprednji strani levo spodaj pa vidna označba: »NE ODPIRAJ – Ponudba za javni razpis za pediatrijo, 014-0047/2024«. Priporočena je uporaba predloga ovojnice – OBR 10.

Za pravočasne bodo štete ponudbe, oddane po pošti do vključno 17. 1. 2025 oziroma osebno oddane v vložišču Občine Zagorje ob Savi – do vključno 17. 1. 2025 do zaključka delovnega časa.

Če se ponudba pošlje priporočeno po pošti, se za dan, ko je organ prejel ponudbo, šteje dan oddaje na pošto do 24.00 ure.

Dodatne informacije lahko vlagatelji zahtevajo po elektronski pošti na naslov: [blanka.smit@zagorje.si](mailto:blanka.smit@zagorje.si) do 10. 1. 2025.

Koncedent si pridržuje pravico najkasneje tri dni pred potekom roka za oddajo ponudbe spremeniti in dopolniti razpisno dokumentacijo na lastno pobudo ali kot odgovor na zahtevo za pojasnila. Sprememba bo na voljo v obliki "Dopolnila".

Koncedent bo po potrebi podaljšal rok za oddajo ponudbe, da bo ponudnikom omogočil upoštevanje dopolnitev oziroma sprememb razpisne dokumentacije.

1. **POGOJI ZA PONUDBO IN UGODNOSTI KONCEDENTA**

Koncesionar mora izpolnjevati zakonsko predpisane pogoje, ki jih določa 44.č člen ZZDej, in sicer:

* ima dovoljenje za opravljanje zdravstvene dejavnosti;
* ima za vrsto zdravstvene dejavnosti, v katero sodi program zdravstvene dejavnosti oziroma sodijo storitve specialistične bolnišnične dejavnosti, ki so predmet koncesije, za polni delovni čas zaposlenega odgovornega nosilca zdravstvene dejavnosti, razen ko je sam izvajalec zdravstvene dejavnosti odgovorni nosilec zdravstvene dejavnosti. Odgovornega nosilca zdravstvene dejavnosti se lahko zaposli za krajši delovni čas, če gre za sorazmerno zaposlitev glede na predviden manjši obseg izvajanja programa zdravstvene dejavnosti oziroma zdravstvenih storitev specialistične bolnišnične dejavnosti;
* ima zaposlene ali na drugi zakoniti podlagi zagotovljeno ustrezno število usposobljenih zdravstvenih delavcev in zdravstvenih sodelavcev, ki izpolnjujejo pogoje iz tega zakona ali zakona, ki ureja zdravniško službo, in bodo opravljali zdravstvene storitve, ki so predmet koncesije;
* bo sklenil pogodbo z javnim zdravstvenim zavodom o obsegu in vrstah sodelovanja za potrebe izvajanja neprekinjenega zdravstvenega varstva, če gre za zdravstveno dejavnost, ki se izvaja v okviru neprekinjenega zdravstvenega varstva;
* ima v skladu z zakonom, ki ureja zdravniško službo, urejeno zavarovanje odgovornosti za zdravnike;
* mu v zadnjih petih letih ni bila odvzeta koncesija iz razlogov iz 44.j člena tega zakona;
* ni v postopkih pred organi pristojne zbornice ali strokovnega združenja zaradi kršitev v zvezi z opravljanjem poklica, o čemer predloži potrdilo pristojne zbornice ali strokovnega združenja;
* pri ponudniku ne obstojijo izključitveni razlogi, ki veljajo za ponudnike v postopkih oddaje javnih naročil.

Drugi pogoji:

* ima ustrezno strokovno izobrazbo za opravljanje zdravstvene dejavnosti, ki je predmet tega razpisa, je usposobljen za samostojno delo in izpolnjuje pogoje, ki jih določa 3.a člen ZZDej;
* ni v delovnem razmerju oziroma bo do začetka opravljanja koncesije po tem razpisu prekinil delovno razmerje;
* bo zagotovil začetek opravljanja koncesije najkasneje v roku (enega) meseca od sklenitve pogodbe z Zavodom za zdravstveno zavarovanje Slovenije;
* bo izvajal zdravstveno dejavnost po tem razpisu v Zdravstvenem domu Zagorje ob Savi;
* aktivno obvlada slovenski jezik;
* bo prevzel vse opredeljene osebe dosedanjega izvajalca programa zdr. dejavnosti, če bodo to želele;
* bo zagotovil ordinacijski čas za 1,00 programa za zavarovane osebe ZZZS najmanj v obsegu 1/5 s pogodbo dogovorjenega ordinacijskega časa popoldan od 16. ure dalje.

1. **DOKAZILA O IZPOLNJEVANJU ZAKONSKIH IN DRUGIH POGOJEV**

Ponudnik mora, za izvajanje dejavnosti, ki je predmet javnega razpisa izpolnjevati zakonsko predpisane pogoje, določene v 44.č členu ZZDej in druge pogoje, ki jih določa koncedent. **Kot dokaz o izpolnjevanju zahtevanih pogojev ponudnik v ponudbi na javni razpis predloži ustrezna dokazila v originalu ali fotokopiji oziroma v skladu z določili 3. odst. 44.c člena ZZDej za dokazila, ki jih koncedent lahko pridobi iz uradnih evidenc, poda pisno soglasje, da koncedentu dovoljuje pridobitev teh podatkov iz uradnih evidenc.**

Dokazila o izpolnjevanju zakonskih pogojev:

* 1. dovoljenje za opravljanje zdravstvene dejavnosti,
  2. izjavo o zaposlitvi odgovornega nosilca zdravstvene dejavnosti za vrsto zdravstvene dejavnosti, za katero ponudnik kandidira, razen, ko je sam izvajalec zdravstvene dejavnosti odgovorni nosilec zdravstvene dejavnosti,
  3. izjavo o zaposlitvi na drugi zakoniti podlagi zagotovljene ustrezno število usposobljenih zdravstvenih delavcev in zdravstvenih sodelavcev, ki izpolnjujejo pogoje iz ZZDej ali zakona, ki ureja zdravniško službo in bodo opravljali zdravstvene storitve, ki so predmet koncesije, v kolikor to ne bo odgovorni nosilec zdravstvene dejavnosti (samo pravne osebe),
  4. dokazilo o urejenem zavarovanju odgovornosti za zdravnike v skladu z zakonom, ki ureja zdravniško službo,
  5. izjavo, da ponudniku v zadnjih petih letih ni bila odvzeta koncesija iz razlogov, opredeljenih v 44.j členu ZZDej,
  6. potrdilo, da ni v postopkih pred organi pristojne zbornice ali strokovnega združenja zaradi kršitev v zvezi z opravljanjem poklica,
  7. izjavo, da pri ponudniku ne obstojijo izključitveni razlogi, ki veljajo za ponudnike v postopkih oddaje javnih naročil po 75. člena Zakona o javnem naročanju (Uradni list RS, št. 91/15, 14/18, 69/19 - odl. US, 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 203/20 - ZIUPOPDVE, 15/21 - ZDUOP, 112/21 – ZNUPZ;  [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN- v nadaljevanju: ZJN-3),
  8. izjavo, da bo ponudnik prevzel vse opredeljene osebe dosedanjega izvajalca programa zdr. dejavnosti, če bodo to želele,
  9. izjavo, da bo ponudnik v primeru podelitve koncesije na tem javnem razpisu zagotovil ordinacijski čas za zavarovane osebe ZZZS najmanj v obsegu 1/5 s pogodbo dogovorjenega ordinacijskega časa popoldan od 16. ure dalje.

1. **MERILA ZA IZBIRO KONCESIONARJA**

Ponudbe ponudnikov bodo ocenjene v skladu z naslednjimi merili:

* 1. Strokovna usposobljenost, izkušnje in reference ponudnika ter odgovornega nosilca zdravstvene dejavnosti;
  2. Dostopnost lokacije opravljanja zdravstvene dejavnosti;
  3. Ugotovitve nadzornih postopkov iz 76. člena ZZDej pri ponudniku;
  4. Pričetek izvajanja koncesijske dejavnosti;
  5. Pogostost izvajanja popoldanskega ordinacijskega časa.

Če dosežeta dva ali več najbolje ocenjenih ponudnikov razpisanega programa zdravstvene dejavnosti enako število točk, se ta program dodeli z žrebom.

1. **NASLOV IN DATUM ODPIRANJA PONUDB**

Odpiranje ponudb za podelitev koncesije za opravljanje javne službe v osnovni zdravstveni dejavnosti na področju pediatrije bo 23. 1. 2025 ob 10.00 uri v prostorih Občine Zagorje ob Savi, Cesta 9. avgusta 5, 1410 Zagorje ob Savi.

Odpiranje ponudb bo vodila strokovna komisija (v nadaljevanju: komisija), ki jo imenuje župan Občine Zagorje ob Savi. Odpiranje ponudb bo javno.

1. **POSTOPEK OBRAVNAVE PONUDB**

Komisija bo obravnavala vse pravočasne in pravilne ponudbe. Prepozne in nepravilne ponudbe bodo s sklepom zavržene in vrnjene pošiljatelju. Komisija si pridržuje pravico do preverjanja resničnosti in verodostojnosti navedb v ponudbi, izpolnjevanja zakonskih in drugih pogojev ter vseh drugih podatkov, navedenih v ponudbi. Komisija lahko, skladno z načelom proste presoje dokazov, od ponudnikov zahteva dodatna pojasnila ali dokumente. Občina Zagorje ob Savi si pridržuje pravico, da ne izbere nobenega ponudnika.

Po opravljeni obravnavi in vrednotenju vseh pravočasnih, pravilnih in popolnih ponudb bo komisija predlog o izbiri posredovala Ministrstvu za zdravje. Ko bo koncedent pridobil soglasje Ministrstva za zdravje k podelitvi koncesije za opravljanje javne službe v osnovni zdravstveni dejavnosti na področju pediatrije za ponudnika, bo izdal odločbo, s katero bo podelil koncesijo izbranemu ponudniku, ostale obravnavane ponudbe pa zavrnil. Koncedent bo na svoji spletni strani najpozneje 5 dni po pravnomočni odločbi o izbiri koncesionarja, objavil obvestilo o rezultatu postopka podelitve koncesije.

**Obvestilo ponudnikom o obdelavi osebnih podatkov**

S posredovanjem ponudbe na ta javni razpis ponudnik soglaša z obdelavo osebnih podatkov za namen izvedbe postopka podelitve razpisane koncesije zdravstvene dejavnosti, z razpisom izbrani ponudnik pa tudi za namen izvajanja koncesije. Podatki se hranijo trajno. Upravljalec osebnih podatkov je Občina Zagorje ob Savi, Cesta 9. avgusta 5, 1410 Zagorje ob Savi (kontaktni podatki pooblaščene osebe za varstvo osebnih podatkov: [info@intelektum.eu](mailto:info@intelektum.eu)). Posameznik, na katerega se osebni podatki nanašajo, ima pravico dostopa, seznanitve in popravka (vključno s pravico do pritožbe pri Informacijskem pooblaščencu).

|  |  |
| --- | --- |
|  | **ŽUPAN**  **OBČINE ZAGORJE OB SAVI**  **Matjaž Švagan** |